Aalborgs Stifts Adresseavis, 1820-09-02
J den nye norske Rangforordnings nedre Klasser ere mange Embedsmænd tillagt Rang, som tilforn ingen har havt. Sognepræster og Overlærere f. Ex. rangere med Kapitainer, Kapellaner og Adjunkter med PreLieutenanter, Personel Kapellaner og Postmestere med Sec. Lieutenanter. I Travels in the North of Germany, Edinburg. 1820, leveres en kort Beskrivelse over Hamborg, seet med en Brittes Øine. Jungfern-Stieg, den bekiendte offentlige Spadserevei, fandt Forf. meget levende og munter. Kun paastaaer han, at den besøges meget af en Classe Fruentimmer, som i Hamborg er meget talrige og berygtede, og, under Lovenes Øine, sædvanligen blive Jomfruer deres hele Liv igiennem. Gangen selv er besat med en firefold Række af Træer, paa den ene Side er en bred Gade med en Rad smukke Bygninger, og paa den anden løber en Flod, der dannes af Alster, og falder i Elben. Caffehusene kunne, hvad Glandsen angaaer, næsten kappes med dem i Palais-Royal om Rangen. Henimod Aften syntes hele Stadens Befolkning at samle sig paa dette Sted. Endnu ved Middnat var det levende her, og det varede endnu meget længe, førend alle Sværmere havde forladt Stedet. Om Søndag Eftermiddag syntes Staden ganske forladt, og hele Befolkningen fandtes paa Veien imellem Hamborg og Altona. De Velhavende kiøre eller ride; Middelclasserne spadsere, til de mange smukke Hauger, der ligge ved Eibbreden; de Fattige vandre til de nærliggende Vertshuse, eller tage de mange skiønne Rariteter, som forevises her, i Øiesyn. Da de Franske vare i Besiddelse af Staden, havde de ødelagt en Mængde Huse, især imellem Hamborg og Altona. Endeel Ruiner sees endnu, og de gjenopførte Huse ere meget skrøbeligt bygte; mange at dem ere smaa og hæslige. Omkring Staden ligge smaa Districter Jorder, som deels staae under Hamborg, deels under Hannover. De bestaae for det meste af reene Marsklande, hvis Beboere ere overordentlig velhavende, og Fruentimmerne bære paa Helligdage Diamanter og Juveler, der ere saa glimrende, at de kunne smykke en Prindsesse. Hver District har en Dragt, som ikke er Sveizerdragten ulig. Folkene ere for det meste smuk te, og have et reenligt og muntert Udseende Tiender er i det hele reent og godt klædt. Disse Mennesker bringe Blomster, Frugt og Grønt til Torv i Hamborg. Man sporer ingen Fattigdom eller Nød. Næsten alle Hamborgerinder af de simplere Classer bære en liden langagtig Kurv under Armen, der, kun i den Hensigt at skiule den, er bedækket med et Klæde, hvoraf enhver søger at forskaffe sig det skiønneste. Disse Kurvedragere staae ikke i det bedste Rygte, men formodentlig uden Grund, thi de udgjøre i det mindste det halve Antal af alle Hamborgerinder. - Gaderne ere snevre og slet brolagte, Husene slet bygte, og selv naar de ere smukke, kan man neppe oversee dem. Dette gielder især om den skiønneste offentlige Bygning: Børsenhallen. Om at holde Gaderne rene bryder man sig ikke meget. Canalerne ere uden Vand, og udbrede, naar det er varmt, en meget ubehagelig Lugt. Næst Egnen omkring London gives der i hele Verden ingen, der saa meget vidner om Velstand og Lykke, som den omkring Hamborg. Kiøbmændene have benyttet deres Rigdom til at opføre sig der beqvemme og behagelige Boliger. Hamborgerne ere overalt meget forlystelsesyge, og Egnen omkring Staden er rig paa Forlystelser. Den Rainvillske Hauge f. Ex. kan kappes om Rangen med hvert andet Sted, af dette Slags i Verden. Den ligger ved den høie Elbbredde, og paa Toppen af Høien staaer det prægtige indrettede Huus. Man kan faae her ethvert Slags Forfriskning, og her opføres smuk Musik. Udsigten over Elben er fortræffelig. - Hamborgs Dansesahle besøges af begge Kiøn, og vidne om Hamborgernes Rigdom og Forlystelsesyge. J nogle af samme, f. Ex. Apollosahlen, træffer man imidlertid ofte berygtede Personer. - Opdragelsesanstalterne ere meget gode, og hvert Sogn har een, hvori Fattige nyde Underviisning. Fattiganstalterne bleve under det franske Herredømme ophævede, men nu ere de igjen i saa god Orden, at forfatteren under hele sit Ophold i Hamborg kun stødte paa tre Tiggere. At give Almisse er forbudet under en Mulct af 5 Rdlr., hvoraf Tiggeren, naar han vil angive sin Velgiører, faaer det Halve. Theatret er et lidet, slet bygt, hæsligt Huus, men Troppen ansees almindeligen for at være af tredie Rang i hele Tyskland.